Publication: Magyar Közlöny
Issue: MK-2008-154 (Year: 2008, Number: 154)
Era: 2004-2010
Section: 25/1999. (VII. 7.) AB határozat, ABH 1999, 251, 264.]
Paragraph Index: 445

(1) bekezdése szerinti törvénykezdeményezés szólhat. Megjegyzem, hogy az eddig az Alkotmánybíróság elé került népi kezdeményezések többnyire tényleg mind ebbe a körbe tartoztak. 3.2. Ésszerû alkotmányértelmezés lehetne az is, ha az Alkotmány 28/C. § (5) bekezdésében foglalt, az országos népszavazásból kizárt tárgyakat tartalmazó rendelkezés, valamint ennek, az Alkotmánybíróság gyakorlatában kialakított további korlátai az országos népi kezdeményezésre is alkalmazandók lennének. Ennek indoka a két közvetlen demokratikus intézmény szoros kapcsolata, amely fõleg hasonló alkotmányos és politikai szerepükben mutatkozik meg. Ezt az összetartozást erõsíti az Alkotmány is azáltal, hogy egy helyütt szabályozza a két intézményt (28/B.–28/E. §). Meg kell jegyeznem, hogy ezzel szemben a két jogintézmény különbözõségét hangsúlyozandó, nem meggyõzõ ellenérv, hogy az Országgyûlést az országos népszavazással ellentétben az országos népi kezdeményezés nem kötelezi. A népi kezdeményezés ugyanis mégiscsak kötelezi (ha az Alkotmány 28/E. §-a által elõírt ötvenezer aláírás két hónapon belül összegyûlt) a parlamentet a kérdés megtárgyalására (napirendre vételére) és a kérdésben való döntésre. Valamely kérdés megvitatása idõpontjának kiválasztása, a kérdés napirendre tûzése a parlamenti politikai taktika egyik természetes eszköze, amelynek komoly politikatudományi irodalma van („agenda-setting”). Megjegyzendõ, hogy indokolt ezt az eszközt a képviseleti demokrácia elsõdlegességének védelmében ésszerûen korlátozni. 3.3. További érv álláspontom alátámasztására a reductio ad absurdum. Tegyük fel, helyes a többségi álláspont, és nincs korlátja bármely, az Országgyûlés hatáskörébe tartozó kérdésben a népi kezdeményezésnek. Ebbõl az következik, hogy az Országgyûlés ötvenezer támogató aláírás összegyûjtése esetén köteles lenne napirendjére tûzni a Mormon könyve megtárgyalását éppúgy, mint a Hungarizmus programját, vagy egy, az UFO-król szóló jelentést, netán a Pythagorász tételt, vagy a sumér-magyar rokonság kérdését. A népi kezdeményezés mindig fontos kérdés – mivel a „néptõl” (helyesebben szólva annak egy részétõl) származik –, az Országgyûlés hatáskörébe tartozik, hiszen az Országgyûlés bármely fontos kérdést megvitathat. Ehhez hasonlít a most hitelesített, az Országgyûlés önmagáról szóló hatáskörébe tartozó kérdés – amint ezt a dr. Holló András különvéleménye meggyõzõen kifejti. Ezért ennek részletes kifejtésébe, jelen különvéleményem keretei között, nem bocsátkozom. A népi kezdeményezés fogalmának fentebb javasolt ésszerû szûkítésével ezek az abszurd, de a jelenlegi értelmezésbõl következõ következmények elkerülhetõk lennének. Dr. Bragyova András s. k., alkotmánybíró Dr. Holló András alkotmánybíró különvéleménye Nem értek egyet az Országos Választási Bizottság

Source: https://magyarkozlony.hu/hivatalos-lapok/0ffc70030afe24b88255d98c82a575de6966d870/dokumentumok/54554c67f350eada414de7f31baba31b34770f07/letoltes